на наличните факти, а именно отрасловия доклад, предоставен от жалбоподателя, и информацията, предоставена от единствения оказал съдействие доставчик на двигатели, който отговори на въпросника на Комисията.
 (418)
 Както е описано в съображение 410, докладът съдържа няколко доказателства за това, че отрасълът за производство на електрически двигатели е получавал подкрепа под формата на „стимули чрез възстановяване на данъци“, „земеползване, капиталови услуги и осигуряване на работна ръка“.
 (419)
 Това беше потвърдено и от констатациите, направени по отношение на Bafang. В действителност при разследването беше разкрито, че това дружество е получавало няколко вида субсидии, включващи права на земеползване на занижени цени, по-ниски данъчни ставки и няколко субсидии.
 (420)
 Няколко заинтересовани страни в своите коментари се позовават на член 14, буква г) от Споразумението на СТО относно СИМ, както и на член 6, буква г) от основния регламент относно адекватността на възнаграждението, което трябва да се определя в зависимост от преобладаващите пазарни условия за въпросната стока или услуга в държавата на предоставяне или покупка. С други думи, използваните референтни стойности е трябвало да се отнасят до условията, които преобладават на китайския пазар, или да се основават на преобладаващите ред и условия на пазара на друга държава или на световния пазар, до които получателя има достъп.
 (421)
 Комисията установи, че преобладаващите условия на пазара на КНР са били деформирани вследствие приложимите национални и секторни политики, провеждани от икономическите оператори. Освен това поради частичното неоказване на съдействие от страна на ПКНР Комисията не разполагаше с информация от съществено значение относно състоянието на пазара на двигатели в Китай и евентуалните корекции, които е трябвало да бъдат направени. Що се отнася до преобладаващите условия на пазара на друга държава или на световния пазар, наличната информация не беше достатъчно подробна, за да може да се направи едно смислено сравнение. Вследствие на това се наложи Комисията да използва за основа на констатациите си наличната информация. На тази основа Комисията стигна до заключението, че преобладаващите условия на китайския пазар не оправдават извършването на корекции, и съответно пресметна референтната стойност, използвайки методологията, описана в съображение 432.
 (422)
 Няколко страни изтъкнаха, че като неизкривена референтна стойност Комисията е следвало като друг вариант да използва цените на вноса на двигателите на включените в извадката оказали съдействие производители износители.
 (423)
 В това отношение, с оглед на пазарния дял, притежаван от местните доставчици на двигатели, и факта, че те определят цените на китайския пазар, както е разяснено в съображение 404, не се счита за целесъобразно да се използват цените на вноса като референтна стойност, тъй като равнището им е в еднаква степен засегнато от същите изкривявания на вътрешния пазар. Поради това твърдението трябваше да се отхвърли.
 (424)
 Giant и ПКНР изтъкнаха, че подходът на Комисията е нарушил член 1.1, буква б), член 10 и член 32.1 от Споразумението на СТО за СИМ, тъй като Комисията не може да заобикаля задължението си да заключава, че производителите са упълномощени или им е възложено. В тази връзка Giant изтъкна, че Комисията трябва: (1) да анализира дали са били предоставени субсидии на производителите; (2) да анализира дали двигателите и акумулаторните